অসমীয়াত এষাৰ কথা আছে- নেচাই দালে, গালে ঘাটি। এই আপ্তবাক্য শাৰীৰেই প্ৰতিফলন ঘটিছে ৰাজস্থানৰ এখন বিবাহত। বিবাহৰ আনন্দ উদযাপনৰ নামত কৰা গুলীবৰ্ষণে বিবাহৰ সকলো আনন্দ মুহূৰ্ততে মষিমূৰ কৰিলে এই বিবাহখনত।
ৰাজস্থানৰ চিকাৰ জিলাত অনুষ্ঠিত এই বিবাহখনত এজন ব্যক্তিয়ে গুলী ফুটাই আনন্দ কৰাৰ সময়তে সেই গুলীয়ে আঘাত কৰিছে দৰাসহ তিনিজন ব্যক্তিক। আনহাতে নিজেই চলোৱা গুলীয়েই প্ৰাণ ল'লে পিষ্টলধাৰীজনৰো।
জানিব পৰা মতে , ঘটনাটোৰ সময়ত মানুহজনে এটা দেশীয় বন্দুক ব্যৱহাৰ কৰিছিল।
আৰক্ষীয়ে জনাইছে যে আহত তিনিজনৰে শ্যাম সিঙ নামৰ ব্যক্তিজনৰ অৱস্থা বৰ্তমান সংকটজনক আৰু তেওঁক জয়পুৰৰ চৱাই মান সিং চিকিৎসালয়ত ভৰ্তি কৰোৱা হৈছে।
আনহাতে গুলীচালক সুৰেশ চেগাদৰ চিকিৎসালয়তে চিকিৎসাধীন অৱস্থাত মৃত্যু হৈছে। তেওঁৰ গুলীয়ে তিনিজনক আঘাত কৰাৰ পিছতে দুৰ্ঘটনাক্ৰমে গুলীয়ে নিজৰ দেহতো আঘাত কৰিছিল।
আৰক্ষীয়ে ইতিমধ্যে গোটেই ঘটনাটোৰ তদন্ত আৰম্ভ কৰিছে।
আনহাতে ঘটনা সন্দৰ্ভত ইতিমধ্যে দৰাসহ পাঁচজন লোকক জিম্মাত লৈছে আৰক্ষীয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
